Diari Oficial de la Generalitat Valenciana


Sumari del DOGV 2565, del 07-08-1995 (1995/835756)

DECRET 257/1995, de 3 d'agost, del Govern Valencià, pel qual es regulen determinades competències relatives a la publicitat i informació institucionals, anuncis oficials, edicions i publicacions, pertanyents a l'àmbit de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/08/03/257/dof/vci/html**

### Dades del document

Número de DOGV
:   2565

Data del DOGV
:   07-08-1995

Secció del DOGV
:   DISPOSICIONS GENERALS

Número del document
:   1995/835756


Data del document
:   03-08-1995

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 257/1995, de 3 d'agost, del Govern Valencià, pel qual es regulen determinades competències relatives a la publicitat i informació institucionals, anuncis oficials, edicions i publicacions, pertanyents a l'àmbit de la Generalitat Valenciana.  
El Decret 217/1992, de 28 de desembre, del Govern Valencià, pel qual s'aprova el Reglament Orgànic i Funcional de la Presidència, recull com a competència de la Presidència, entre altres, l'edició o coordinació de les publicacions del Govern Valencià i en especial del Diari Oficial de la Generalitat Valenciana, i també la coordinació de la publicitat institucional i l'emissió de la informació d'aquest caràcter i de govern.  
Les manifestacions externes de la imatge de la Generalitat Valenciana, pel que fa al Govern Valencià, organismes autònoms i entitats dependents de la seua administració, constitueixen un element de transcendental importància, cosa que en justifica un tractament global que siga capaç de proporcionar-hi l'homogeneïtat necessària.  
En aquest sentit, és aconsellable que qualsevol exteriorització de la imatge de la nostra administració (publicitat i informació institucionals, anuncis oficials, edicions i publicacions) complisca uns requisits bàsics que garantisquen una visió harmònica d'aquesta.  
El propòsit de racionalització i austeritat econòmica que ha assumit el Govern Valencià podria aconsellar, fins i tot, que s'emprengueren iniciatives tendents a obtenir un estalvi econòmic en les condicions econòmiques de la contractació de les empreses relacionades amb els sectors d'edició o difusió, arbitrant, per a això, possibles mesures de centralització en una única unitat administrativa que gestionara les contractacions, actualment departamentals.  
Sense perjudici d'aquestes possibles previsions futures, sembla necessari, almenys, avançar en la coordinació institucional existent mitjançant l'establiment de directrius efectives que garantitzen plenament l'objectiu d'harmonització i homogeneïtats desitjat.  
En virtut d'això, de conformitat amb el que preveu l'article 22 de la Llei 5/1983, de 30 de desembre, de Govern Valencià, i a proposta del seu president, després de la deliberació del Govern Valencià en la reunió del dia 3 d'agost de 1995,  
DECRETE  
Article primer  
La contractació de qualsevol campanya d'anuncis oficials i de publicitat institucional, per part de les conselleries i organismes, institucions i entitats que en depenguen, i també l'encàrrec de la inserció en qualsevol mitjà de comunicació social, hauran de disposar de l'autorització prèvia de la Direcció General de Mitjans de Comunicació Social i Relacions Informatives de la Presidència de la Generalitat Valenciana.  
Article segon  
La contractació de qualsevol edició i publicació de la Generalitat Valenciana, promoguda per les conselleries i organismes, institucions i entitats que en depenguen, hauran de disposar, amb caràcter previ, de l'autorització de la Direcció General de Relacions Institucionals de la Presidència de la Generalitat Valenciana.  
Article tercer  
A fi de no dilatar el procés de gestió, l'esmentada autorització es cursarà amb caràcter immediat i amb la màxima simplicitat documental.  
DISPOSICIó DEROGATòRIA  
Es deroguen, total o parcialment, totes les disposicions d'igual o inferior rang que s'oposen al que disposa aquest decret, i, en particular, el Decret 85/1986, de 8 de juliol, del Consell, pel qual es crea la Comissió Coordinadora de Publicacions.  
DISPOSICIONS FINALS  
Primera  
Les direccions generals de Mitjans de Comunicació Social i Relacions Informatives i de Relacions Institucionals adoptaran les mesures necessàries i dictaran, si escau, les instruccions i resolucions precises per al compliment del que preveu aquest decret.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 3 d'agost de 1995  
El president de la Generalitat Valenciana,  
EDUARDO ZAPLANA HERNáNDEZ-SORO


Còpia Permalink ELI